ai4bharat/Pralekha huggingface dataset:
সংসদবিষয়কমন্ত্রক
সংসদের শীতকালীন অধিবেশন, ২০১৮ শেষ হয়েছে
লোকসভায় ৪৭% এবং রাজ্যসভায় ২৭% কাজ, উভয় সভায় ৫টি বিল পাশ হয়েছে
নয়াদিল্লি, ১০ জানুয়ারি, ২০১৯
কেন্দ্রীয় সংসদীয় বিষয়ক মন্ত্রী শ্রী নরেন্দ্র সিং তোমর বলেছেন, ২০১৮-র শীতকালীন অধিবেশনে জাতীয় গুরুত্বের বিভিন্ন ইস্যু নিয়ে সমস্ত রাজনৈতিক দল ব্যাপকভাবে আলোচনায় অংশগ্রহণ করেছেন এবং সফলভাবে এই অধিবেশন সম্ভব হয়েছে। নতুন দিল্লিতে আজ এক সাংবাদিক সম্মেলনে শ্রী তোমর বলেন, এবারের শীতকালীন অধিবেশনের বিশেষ গুরুত্বপূর্ণ কাজের মধ্যে উল্লেখযোগ্য হচ্ছে ১২৪তম সংবিধান সংশোধনী বিল অনুমোদন। তিনি এই বিল পাশের ঘটনাকে ঐতিহাসিক বলে বর্ণনা করেন। তিনি বলেন, এই বিলটির মধ্যে কোটি কোটি দুর্বলতর শ্রেণীর ভারতীয় নাগরিকের আশা-আকাঙ্খা প্রতিফলিত হয়েছে। উল্লেখ্য, এই বিলটিতেই উচ্চ বর্ণের দরিদ্র মানুষের জন্য শিক্ষা ও চাকরি ক্ষেত্রে সংরক্ষণের সংস্থানের কথা বলা হয়েছে।
শ্রী তোমর বলেন, এবারের সংসদে শীতকালীন অধিবেশনে লোকসভা বসেছিল ২০১৮-র ১১ই ডিসেম্বর। ২০১৯ – এর ৮ই জানুয়ারি অধিবেশন অনির্দিষ্ট কালের জন্য মূলতুবি হওয়ার সময় পর্যন্ত ২৯ দিনে ১৭ বার বসেছে। অনুরূপভাবে, রাজ্যসভার অধিবেশন ৯ই জানুয়ারি অনির্দিষ্টকালের জন্য মূলতুবি হওয়ার সময় পর্যন্ত ৩০ দিনে ১৮ বার বসেছে। উৎপাদনশীলতার নিরীখে লোকসভায় কাজ হয়েছে ৪৭% এবং রাজ্যসভায় ২৭%। ১৭টি বিল এবারের সংসদের অধিবেশনে পেশ করা হয়। উভয় সভার অধিবেশনে ৫টি বিল পাশ হয়েছে। এবারের গুরুত্বপূর্ণ বিলগুলির মধ্যে রয়েছে – আধার আইন সংশোধনী বিল এবং নাগরিকত্ব আইন সংশোধনী বিল। এছাড়াও বিশেষভাবে গুরুত্বপূর্ণ হচ্ছে মুসলিম মহিলাদের জন্য বিবাহের অধিকার সুরক্ষা সংক্রান্ত তিন তালাক বিলটি।
CG/PB/SB
(Visitor Counter : 53
প্রধানমন্ত্রীরদপ্তর
প্রধানমন্ত্রী হরি মন্দির পরিদর্শন করেছেন এবং ওড়াকান্দিতে এক ধর্মীয় অনুষ্ঠানে যোগ দিয়েছেন
নয়াদিল্লী, ২৭ মার্চ, ২০২১
প্রধানমন্ত্রী দু-দিনের বাংলাদেশ সফরের দ্বিতীয় দিনে ওড়াকান্দিতে হরি মন্দিরে গিয়ে ঈশ্বরের আর্শিবাদ প্রার্থণা করেন এবং পুজ্য ঠাকুর পরিবারের বংশধরদের সঙ্গে মিলিত হন।
ওড়াকান্দিতে প্রধানমন্ত্রী মতুয়া সম্প্রদায়ের প্রতিনিধিদের উদ্দেশে ভাষণ দেন। এই ওড়াকান্দি থেকেই শ্রী শ্রী হরিচাঁদ ঠাকুরজি সমাজ সংস্কারের লক্ষ্যে তাঁর আধ্যাত্মিক বার্তা ছড়িয়ে দিয়েছিলেন। প্রধানমন্ত্রী জোর দিয়ে বলেন, ভারত ও বাংলাদেশ উভয়ই তাদের অগ্রগতি ও উন্নয়নের মাধ্যমে সমগ্র বিশ্বের প্রগতি দেখতে চায়। উভয় দেশই বিশ্ব থেকে অস্থিরতা, সন্ত্রাস ও অশান্তির পরিবর্তে স্থিতিশীলতা, শান্তি ও করুণা প্রার্থণা করে। শ্রী শ্রী হরিচাঁদ ঠাকুরজিও আমাদের একই মূল্যবোধ দিয়ে গেছেন।
প্রধানমন্ত্রী আরও বলেন, ভারত আজ 'সবকা সাথ, সবকা বিকাশ এবং সবকা বিশ্বাস' এই মন্ত্রকে অনুসরণ করে এগিয়ে চলেছে। বাংলাদেশ তার উন্নয়নের যাত্রাপথে ‘সহযাত্রী’ আদর্শ অনুসরণ করছে। একইসঙ্গে, বাংলাদেশ সমগ্র বিশ্বের কাছে উন্নয়ন ও পরিবর্তনের এক উজ্জ্বল দৃষ্টান্ত তুলে ধরছে। তাই, ভারতও বাংলাদেশের ‘সহযাত্রী’র প্রয়াসে সামিল হতে চায়।
প্রধানমন্ত্রী ওড়াকান্দিতে বালিকাদের জন্য মাধ্যমিক স্তরের বিদ্যালয়টির মানোন্নয়নের পাশাপাশি, সেখানে একটি প্রাথমিক বিদ্যালয় স্থাপনের কথা ঘোষণা করেন। প্রধানমন্ত্রী বলেন, শ্রী শ্রী হরিচাঁদ ঠাকুরজির জন্ম বার্ষিকী উপলক্ষ্যে ‘বারুনিস্নান’ অনুষ্ঠানে অংশ নিতে প্রতি বছর ভারত থেকে অগণিত মানুষ ওড়াকান্দিতে আসেন। তাই এই অনুষ্ঠানে অংশগ্রহণের জন্য আসা ভক্ত ও পুণ্যার্থীদের যাতায়াতের সুবিধার্থে আরও পদক্ষেপ গ্রহণ করা হবে।
প্রতিরক্ষামন্ত্রক
কোভিড-১৯-এর সংক্রমণের বিরুদ্ধে লড়াইয়ের জন্য প্রতিরক্ষা মন্ত্রী শ্রী রাজনাথ সিং বিশেষ ব্যবস্থা নিয়েছেন এবং সশস্ত্র বাহিনীকে আপৎকালীন আর্থিক ক্ষমতা মঞ্জুর করেছেন
নয়াদিল্লী, ৩০ এপ্রিল, ২০২১
প্রতিরক্ষা মন্ত্রী শ্রী রাজনাথ সিং দেশে বর্তমান কোভিড পরিস্থিতির বিরুদ্ধে লড়াইয়ের জন্য বিশেষ ব্যবস্থা নিয়েছেন এবং সশস্ত্র বাহিনীকে আপৎকালীন আর্থিক ক্ষমতা মঞ্জুর করেছেন। এরফলে কোয়ারেনটাইন ব্যবস্থা গড়ে তোলা যাবে এবং হাসপাতালের জন্য বিভিন্ন সরঞ্জাম দ্রুত কেনা সম্ভব হবে।
এই ক্ষমতা অনুসারে চিফ অফ স্টাফ কমিটির চেয়ারম্যানের চিফ অফ ইন্টিগ্রেটেড ডিফেন্স স্টাফ, জেনারেল অফিসার কম্যান্ডিং ইন চিফদের সমতুল পদমর্যাদার সব আধিকারিককে প্রয়োজন অনুসারে অর্থ ব্যয়ের অনুমতি দেওয়া হয়েছে। কর্প কম্যান্ডার অথবা এরিয়া কম্যান্ডাররা ৫০ লক্ষ টাকা এবং ডিভিশন কম্যান্ডার বা সাব এরিয়া কম্যান্ডাররা ২০ লক্ষ টাকা পর্যন্ত অর্থ ব্যয় করতে পারবেন। পয়লা মে থেকে ৩১শে জুলাই౼ এই তিন মাস তাঁরা এই ক্ষমতা প্রয়োগ করতে পারবেন। এ ছাড়াও সশস্ত্র বাহিনীর মেডিকেল অফিসারদের আপৎকালীন ক্ষমতা গত সপ্তাহে দেওয়া হয়েছে।
কোভিড-১৯ মহামারী গত বছর ছড়িয়ে পরার পর সেনাবাহিনীকে সীমিত সময়ের জন্য আপৎকালীন ক্ষমতা দেওয়া হয়েছিল। এর ফলে দ্রুততার সঙ্গে দক্ষভাবে পরিস্থিতির মোকাবিলা করা সম্ভব হয়েছে।
SDG/CB /NS
(Visitor Counter : 130
শিল্পওবাণিজ্যমন্ত্রক
ভারত-প্রশান্ত মহাসাগরীয় অঞ্চলে বাণিজ্য মন্ত্রীদের বিশেষ সমাবর্তনে বক্তব্য রেখেছেন শ্রী পীযূষ গোয়েল
নতুন দিল্লি, ৭ জুলাই, ২০২১
কেন্দ্রীয় বাণিজ্য, শিল্প, ক্রেতা সুরক্ষা, খাদ্য ও গণবন্টন মন্ত্রী শ্রী পীযূষ গোয়েল ভারত-প্রশান্ত মহাসাগরীয় অঞ্চলে সুদৃঢ় উন্নয়ন, ব্যবসা-বাণিজ্য এবং সমৃদ্ধির ক্ষেত্রে ব্যবসায়িক সম্প্রদায়কে এগিয়ে আসার আহ্বান জানিয়েছেন । বণিক সভা সিআইআই-এর সঙ্গে ভারত-প্রশান্ত মহাসাগরীয় অঞ্চলের বাণিজ্য মন্ত্রীদের উদ্যোগে আয়োজিত আজ এক বিশেষ সমাবর্তন অনুষ্ঠানে বক্তব্য রাখতে গিয়ে একথা জানান তিনি । কেন্দ্রীয় মন্ত্রী বলেন, প্রকৃত বন্ধুদের সঙ্গে ভারত সবসময় সুসম্পর্ক বজায় রেখে চলেছে। এর দীর্ঘ ইতিহাসও রয়েছে।
শ্রী গোয়েল বলেন, পারস্পরিক অংশিদারিত্বের মাধ্যমে সমৃদ্ধি সম্ভব ।তাই মহামারির জেরে ক্ষতিগ্রস্ত দেশগুলির মধ্যে পারস্পরিক সহযোগিতা গড়ে তোলা প্রয়োজন বলেও মত প্রকাশ করেন তিনি । ভারত-প্রশান্ত মহাসাগরীয় অঞ্চলকে বিশ্বের নতুন অর্থনৈতিক কেন্দ্র হিসেবে তুলে ধরে শ্রী গোয়েল জানান, ২০১৫ সালেই প্রধানমন্ত্রী শ্রী নরেন্দ্র মোদী এর গুরুত্ব উপলব্ধি করেন এবং ভারত-প্রশান্ত মহাসাগরীয় অঞ্চলের নিরাপত্তা ও সমৃদ্ধির লক্ষ্যে তাঁর দৃষ্টিভঙ্গির কথা তুলে ধরেন । কেন্দ্রীয় মন্ত্রী বলেন, ভারত – প্রশান্ত মহাসাগরীয় অঞ্চলে শান্তি ও সমৃদ্ধি স্থিতিশীল উন্নয়নের পথে এগিয়ে নিয়ে যেতে পারে । শ্রী গোয়েল জানান, ভারতে প্রচুর পরিমাণে বিনিয়োগ ও উৎদনের সুযোগ-সুবিধা রয়েছে । ভারত স্বচ্ছ, বিশ্বাসযোগ্য, নির্ভরযোগ্য, সরবরাহ শৃঙ্খল সুনিশ্চিত করার লক্ষ্যে কাজ করে চলেছে ।
কেন্দ্রীয় মন্ত্রী বলেন, ভারত-প্রশান্ত মহাসাগরীয় অঞ্চলের বিভিন্ন দেশের সঙ্গে ভারতের একাধিক বাণিজ্যিক চুক্তি কার্যকর হওয়ার ফলে পণ্য আমদানি- রপ্তানি ক্ষেত্রে শুল্কের পরিমাণ হ্রাস পেয়েছে । অতিমারি পরিস্থিতিতে দেশে লকডাউন থাকা সত্ত্বেও সরবরাহ শৃঙ্খলে কোন ব্যাঘাত ঘটেনি । স্বনির্ভর ভারত প্রসঙ্গে শ্রী গোয়েল জানান, এখন দেশ সর্বক্ষেত্রেই আত্মনির্ভরতার পথে হেঁটেছে । বাণিজ্যিক সুবিধার্থে দেশের এক জানলা ব্যবস্থাপনা চালু করা হয়েছে । সহজে ব্যবসা চালানোর ক্ষেত্রে সরকার একাধিক কার্যকরি পদক্ষেপ গ্রহণ করেছে । তিনি বলেন, কোভিড ১৯ সত্ত্বেও দেশে প্রত্যক্ষ বিদেশী বিনিয়োগ বৃদ্ধি পেয়েছে । শ্রী গোয়েল আরও জানান, দেশে পর্যটন, পণ্য পরিবহণ, সুস্থায়ী কৃষি ব্যবস্থাপনা, স্টার্টআপ, স্বাস্থ্য পরিষেবা, শিক্ষা ইত্যাদি ক্ষেত্রে সম্প্রসারণ ঘটেছে । ভারত জলবায়ু পরিবর্তন রোধে বিভিন্ন উদ্যোগ গ্রহণ করেছে বলেও তিনি জানান । এদিনের সমাবর্তনে সংযুক্ত আরব আমিরশাহী, ফিজি, শ্রীলঙ্কা সহ একাধিক দেশের বাণিজ্য মন্ত্রীরা উপস্থিত ছিলেন ।
CG/SS/RAB
(Visitor Counter : 123
প্রধানমন্ত্রীরদপ্তর
ভারত-সেসেলসের মধ্যে ৮ই এপ্রিল ভার্চুয়ালি উচ্চপর্যায়ের অনুষ্ঠানে প্রধানমন্ত্রীর ভাষণ
নতুন দিল্লি, ৮ই এপ্রিল, ২০২১
সেশেলস প্রজাতন্ত্রের রাষ্ট্রপতি,
মাননীয় ওয়েভেল রামকালাওয়ানজী,
সুধী অতিথিবৃন্দ,
নমস্কার,
আমি রাষ্ট্রপতি রামকালাওয়ানজীকে প্রথমেই আমার উষ্ণ অভিনন্দন জানাই। তিনি আসলে ভারতেরই সন্তান, যার শিকড় রয়েছে বিহারের গোপালগঞ্জ জেলায়। আজ শুধুমাত্র তাঁর গ্রাম পারসাওনির মানুষই নন, প্রত্যেক ভারতবাসী তাঁর সাফল্যে গর্বিত। জনসেবায় নিয়োজিত থাকার জন্য সেসেলসের মানুষ তাঁর প্রতি আস্থা দেখিয়েছেন, তারই প্রতিফলন ঘটেছে রাষ্ট্রপতি হিসেবে তাঁর নির্বাচিত হওয়ার মাধ্যমে ।
বন্ধুগণ,
আমার এই প্রসঙ্গে ২০১৫ সালে সেসেলস সফরের কথা মনে পড়ছে। ভারত মহাসাগরীয় অঞ্চলের দেশগুলিতে সেটিই ছিল আমার প্রথম সফর। ভারত মহাসাগরীয় অঞ্চলের প্রতিবেশীদের মধ্যে ভারত এবং সেসেলস একটি দৃঢ় এবং গুরুত্বপূর্ণ অংশীদারিত্ব বজায় রেখে চলে।
ভারতের ‘সাগর’  উদ্যোগের কেন্দ্রে রয়েছে সেসেলস। সেসেলসের উন্নয়ন এবং নিরাপত্তার জন্য তার যে পরিকাঠামোগত চাহিদা রয়েছে, তাতে অংশীদার হতে পেরে ভারত গর্বিত। আজ আমাদের সম্পর্কের একটি গুরুত্বপূর্ণ দিন। আমরা যৌথভাবে আমাদের উন্নয়নমূলক অংশীদারিত্বের বেশ কয়েকটি প্রকল্প শেষ করে সেগুলির উদ্বোধন করতে চলেছি।
বন্ধুগণ,
প্রত্যেক গণতন্ত্রের জন্য স্বাধীন, মুক্ত ও দক্ষ বিচারব্যবস্থা গুরুত্বপূর্ণ। সেসেলসে নতুন ম্যাজিস্ট্রেটের আদালত ভবনের নির্মাণ কাজে ভারত অবদান রাখতে পেরেছে, তার জন্য আমরা অত্যন্ত আনন্দিত । এই অত্যাধুনিক ভবনটি কোভিড-১৯ মহামারীর সঙ্কটের সময়েও তৈরি করা হয়েছে। আমি নিশ্চিত যে, আমাদের নিবিড় বন্ধুত্বের প্রতীক হিসেবে এটি দীর্ঘদিন স্মরণীয় হয়ে থাকবে। ভারত সবসময়ই মানব কেন্দ্রিক উদ্যোগের মাধ্যমে উন্নয়নমূলক সহযোগিতায় বিশ্বাসী। আজ যে ১০টি উন্নয়নমূলক প্রকল্প উদ্বোধন হতে চলেছে, এই দর্শন তারই প্রতিফলন। এই প্রকল্পগুলি সেসেলসের মানুষের জীবনে ইতিবাচক পরিবর্তন নিয়ে আসবে।
বন্ধুগণ,
সেসেলসের সামুদ্রিক নিরাপত্তাকে আরও জোরদার করতে ভারত অঙ্গীকারবদ্ধ। আজ আমরা সেসেলসের উপকূলরক্ষী বাহিনীর জন্য একটি নতুন অত্যাধুনিক ভারতে তৈরি দ্রুতগামি নজরদারি জলযান হস্তান্তর করতে চলেছি। এই জলযান সেসেলসের সামুদ্রিক সম্পদকে রক্ষা করতে সাহায্য করবে।
দ্বীপ-রাষ্ট্রগুলির জন্য জলবায়ু পরিবর্তন একটি বিপদ হয়ে দাঁড়িয়েছে। আমি অত্যন্ত আনন্দিত যে আজ ভারতের সহায়তায় সেসেলসে যে এক মেগাওয়াট ক্ষমতাসম্পন্ন সৌরবিদ্যুৎ প্রকল্পটি তৈরি হয়েছে, সেটি হস্তান্তর করা হবে। এই প্রকল্পগুলি সেসেলসের উন্নয়নমূলক প্রকল্পের অগ্রাধিকারের প্রতিফলন, যা আসলে প্রকৃতির প্রতি যত্ন নিয়ে তৈরি করা হয়েছে।
বন্ধুগণ,
কোভিড মহামারীর বিরুদ্ধে সেসেলসের লড়াইয়ে গুরুত্বপূর্ণ অংশীদারিত্বের ভূমিকা পালন করতে পেরে ভারত নিজেকে গর্বিত মনে করছে। প্রয়োজনের এই সময়ে আমরা জরুরী ওষুধ এবং ভারতে তৈরি টিকার ৫০ হাজার ডোজ সেসেলসে সরবরাহ করতে পেরেছি। ভারতে তৈরি কোভিড-১৯-এর টিকা আফ্রিকার দেশগুলির মধ্যে প্রথম সেসেলসই পেয়েছে। আমি রাষ্ট্রপতি রামকালাওয়ানজীকে আশ্বস্ত করতে চাই এই বলে, ভারত কোভিড পরবর্তী সময়ে অর্থনৈতিক পুনরুদ্ধারে সেসেলসের পাশে থাকবে।
বন্ধুগণ,
ভারত- সেসেলসের বন্ধুত্বের সম্পর্কটি প্রকৃতভাবেই আলাদা। আর ভারত এই সম্পর্কের জন্য অত্যন্ত গর্ব অনুভব করে। আমি আরও একবার রাষ্ট্রপতি রামকালাওয়ানজী এবং সেসেলসের জনসাধারণকে আমার শুভেচ্ছা জানাই।
ধন্যবাদ।
অনেক অনেক ধন্যবাদ।
নমস্কার।
CG/CB/AS
(
সড়কপরিবহণওমহাসড়কমন্ত্রক
মহাসড়কে মারাত্মক পথ দুর্ঘটনা
নয়াদিল্লি, ১৬ মার্চ, ২০২২
দেশে ২০১৮ সাল থেকে ২০২০ সাল পর্যন্ত সড়ক দুর্ঘটনা, দুর্ঘটনার কারণে মৃত্যু এবং কতজন আহত হয়েছেন, সে সংক্রান্ত তথ্য প্রকাশিত হয়েছে। ২০১৮’তে ৪ লক্ষ ৬৭ হাজার ৪৪টি পথ দুর্ঘটনা ঘটে। এর ফলে, ১ লক্ষ ৫১ হাজার ৪১৭ জন প্রাণ হারান এবং ৪ লক্ষ ৬৯ হাজার ৪১৮ জন আহত হন। সেখানে ২০২০ সালে সড়ক দুর্ঘটনার সংখ্যা ৩ লক্ষ ৬৬ হাজার ১৩৮। সেই বছর দুর্ঘটনার ফলে ১ লক্ষ ৩১ হাজার ৭১৪ জন প্রাণ হারান। আহতের সংখ্যা ৩ লক্ষ ৪৮ হাজার ২৭৯।
রাজ্য/কেন্দ্রশাসিত অঞ্চল-ভিত্তিক যেসব তথ্য আছে, সেগুলি বিশ্লেষণ করে দেখা গেছে, গত তিন বছরে দুর্ঘটনার হার কমেছে। মন্ত্রক সমস্যার সমাধানে একটি বহুস্তরীয় কৌশল গ্রহণ করেছে। এর আওতায় রয়েছে – শিক্ষা, ইঞ্জিনিয়ারিং, আইন বলবৎ করা, জরুরিকালীন চিকিৎসা ব্যবস্থা করা।
শিক্ষা : মানুষের মধ্যে রাস্তায় চলাচল করার বিষয়ে সচেতনতা গড়ে তুলতে এবং পথ সুরক্ষা নিশ্চিত করতে সামাজিক মাধ্যম, বৈদ্যুতিন মাধ্যম ও মুদ্রণ মাধ্যমের সাহায্য নেওয়া হয়। প্রতি বছর জাতীয় পথ সুরক্ষা মাস/সপ্তাহ পালিত হয়। এছাড়াও, পথ সুরক্ষা সপ্তাহ পালনের মধ্য দিয়ে জনসচেতনতা গড়ে তোলা হয়। ইন্ডিয়ান অ্যাকাডেমি অফ হাইওয়ে ইঞ্জিনিয়ার্স পথ সুরক্ষার জন্য একটি সার্টিফিকেট কোর্সও চালু করা হয়েছে।
ইঞ্জিনিয়ারিং  : জাতীয় সড়কে যেসব অঞ্চল দুর্ঘটনা-প্রবণ, সেগুলিকে ব্ল্যাক স্পট হিসাবে শনাক্ত করে প্রয়োজনীয় উদ্যোগ নেওয়া হয়। মন্ত্রক বর্তমানে আঞ্চলিক কার্যালয়গুলিতে দুর্ঘটনা প্রতিহত করতে প্রয়োজনীয় পরিকল্পনা, সড়ক নির্মাণ এবং তা পরিচালনার জন্য প্রয়োজনীয় ছাড়পত্রের ব্যবস্থা করেছে। এছাড়াও, বৈদ্যুতিন পদ্ধতিতে প্রতিটি দুর্ঘটনার বিষয়ে বিস্তারিতভাবে প্রতিবেদন তৈরি করা হয়েছে।
এয়ার ব্যাগের সাহায্যে যেমন দুর্ঘটনায় প্রাণহানি থেকে রক্ষা পাওয়া যায়, সেই একইভাবে অ্যান্টি ব্রেকিং সিস্টেমের ব্যবস্থা করা হয়েছে। প্রত্যেক রাজ্য/কেন্দ্রশাসিত অঞ্চলে একটি করে আদর্শ ইন্সপেকশন অ্যান্ড সার্টিফিকেশন সেন্টার গড়ে তোলা হবে। মন্ত্রক, খুব প্রয়োজন না থাকলে মোটর সাইকেল করে চার বছর বয়স পর্যন্ত শিশুদের নিয়ে না যাওয়ার পরামর্শ দেয়।
আইন কার্যকর : ২০১৯ সালে মোটর ভেহিকেলস্ সংশোধিত আইন অনুসারে ট্রাফিক সংক্রান্ত নিয়ম ভঙ্গ করলে কঠোর শাস্তির ব্যবস্থা করা হয়েছে। এই আইনে যাঁরা অন্যকে সাহায্যের জন্য এগিয়ে আসবেন, তাঁদের বিশেষ রক্ষাকবচেরও ব্যবস্থা করা হয়েছে।
জরুরিকালীন চিকিৎসা : ২০১৯ সালে মোটর ভেহিকেলস্ সংশোধিত আইন অনুসারে দুর্ঘটনার ঠিক পরে গুরুত্বপূর্ণ মুহূর্তে আহত ব্যক্তির নগদ বিহীন চিকিৎসা করাতে হবে। জাতীয় মহাসড়ক কর্তৃপক্ষ সমস্ত টোলপ্লাজায় আহতদের হাসপাতালে দ্রুত নিয়ে যাবার জন্য অ্যাম্বুলেন্সের ব্যবস্থা করেছে। যাঁরা মারাত্মক দুর্ঘটনার শিকার, তাঁদের সাহায্যার্থে যাঁরা এগিয়ে আসবেন, তাঁদের পুরস্কৃত করার বিশেষ উদ্যোগ নিয়েছে মন্ত্রক।
পথ দুর্ঘটনায় আহত ব্যক্তিদের ক্ষতিপূরণের ব্যবস্থা করা হয়েছে। মন্ত্রকের ২৫শে ফেব্রুয়ারি জারি করা এক বিজ্ঞপ্তি অনুসারে প্রতিটি সড়ক দুর্ঘটনার বিস্তারিত তদন্তের নির্দেশ দেওয়া হয়েছে। এছাড়াও, মোটর অ্যাক্সিডেন্ট ক্লেইম ট্রাইব্যুনালের মাধ্যমে সমস্ত বিবাদ দ্রুত মেটানোর জন্য প্রয়োজনীয় ব্যবস্থা নেওয়া হয়েছে ।
CG/CB/SB
(Visitor Counter : 99
প্রধানমন্ত্রীরদপ্তর
এখন স্থানীয় খেলনার জন্য সওয়াল করার সময়, ‘মন কি বাত'-এ বললেন প্রধানমন্ত্রী
নয়াদিল্লি, ৩০ আগস্ট, ২০২০
প্রধানমন্ত্রী শ্রী নরেন্দ্র মোদী তাঁর সর্বশেষ 'মন কি বাত' অনুষ্ঠানে জাতির উদ্দেশে ভাষণে, চিলড্রেন ইউনিভার্সিটি অফ গান্ধীনগর, মহিলা ও শিশুকল্যাণ মন্ত্রক, শিক্ষা মন্ত্রক এবং অতিক্ষুদ্র, ছোট ও মাঝারি শিল্পোদ্যোগ মন্ত্রকের সঙ্গে কিভাবে শিশুদের জন্য নতুন ধরনের খেলনা বানানো যায়, সে বিষয়ে বিস্তারিত আলোচনা করেছেন। মন্ত্রকগুলির সঙ্গে আলোচনায় খেলনা উৎপাদনের দিক থেকে ভারতকে এক উল্লেখযোগ্য কেন্দ্রে পরিণত করার বিষয় নিয়েও আলোচনা হয়েছে বলে শ্রী মোদী জানান। তিনি বলেন, খেলনা কেবল শিশুদের সক্রিয়তা বাড়াতেই সাহায্য করে না, সেইসঙ্গে আমাদের প্রত্যাশাগুলিকে ডানা মেলে ওড়ার পথ দেখায়। খেলনা কেবল বিনোদনের জন্যই নয়, বরং মানসিকতার বিকাশেও সমান ভূমিকা পালন করে।
গুরুদেব রবীন্দ্রনাথ ঠাকুর খেলনা সম্পর্কে অভিব্যক্তির কথা স্মরণ করে প্রধানমন্ত্রী বলেন, গুরুদেব খেলনা সম্পর্কে বলেছিলেন – সেরা খেলনা হল সেটিই যা এক প্রকার অসম্পূর্ণ। একটি খেলনা হবে এমন যা শিশুরা খেলার ছলে পূর্ণ আকার দেবে। গুরুদেব বলতেন, খেলনা এমন হবে যা শিশুদের শৈশবের বিকাশ ঘটাবে এবং প্রত্যেক শিশুর সৃজনশীলতাকে বের করে নিয়ে আসবে।
প্রধানমন্ত্রী জাতীয় শিক্ষানীতির কথা উল্লেখ করে বলেন, শিশুদের দৈনন্দিন জীবনের বিভিন্ন দিক বিবেচনায় রেখে খেলনার প্রভাব বিস্তারের বিষয়টিকে অগ্রাধিকার দেওয়া হয়েছে। তিনি আরও বলেন, এমন অনেক সুদক্ষ শিল্পী রয়েছেন যাঁরা গুণমান বিশিষ্ট ও আধুনিক খেলনা তৈরির ক্ষেত্রে তাঁদের দক্ষতার প্রমাণ রেখেছেন। দেশে এমন অনেক জায়গা রয়েছে যেগুলি খেলনা উৎপাদনের কেন্দ্র হিসেবে পরিচিতি লাভ করছে। এগুলি হল – কর্ণাটকের রামনগরমের চান্নাপাটনা, অন্ধ্রপ্রদেশের কৃষ্ণার কোন্ডাপাল্লি, তামিলনাড়ুর থাঞ্জাভুর, আসামের ধুবরি এবং উত্তরপ্রদেশের বারাণসী উল্লেখযোগ্য। এক পরিসংখ্যান দিয়ে তিনি জানান, বিশ্ব জুড়ে খেলনা শিল্পের লেনদেনের পরিমাণ ৭ লক্ষ কোটি টাকার বেশি। অবশ্য এই শিল্পে ভারতের বর্তমান অবদান খুবই কম।
খেলনা তৈরির ক্ষেত্রে বিশাখাপত্তনমের শ্রী সি ভি রাজুর প্রচেষ্টার প্রশংসা করে প্রধানমন্ত্রী বলেন, উন্নত ও গুণমান বিশিষ্ট এটি-কোপ্পাকা খেলনা বানিয়ে স্থানীয় খেলনার গৌরবময় ঐতিহ্যকে ফিরিয়ে আনতে পেরেছেন। শ্রী মোদী শিল্পোদ্যোগীদের দলবদ্ধ হয়ে খেলনা নির্মাণে এগিয়ে আসার আহ্বান জানান এবং বলেন, এখন সময় এসেছে স্থানীয় খেলনার ক্ষেত্রে আরও জোরদার সওয়াল করার।
কম্পিউটার গেমসের বর্তমান প্রবণতা প্রসঙ্গে প্রধানমন্ত্রী দেশের ইতিহাস এবং আদর্শগুলির ওপর ভিত্তি করে এ ধরনের গেম উদ্ভাবনের পরামর্শ দেন।
(CG/BD/DM
আয়ুষ
নীতি আয়োগের ভাইস চেয়ারম্যান দু’দিনের যোগ মহোৎসবের সূচনা করেছেন; আন্তর্জাতিক যোগ দিবস উপলক্ষে দুটি যোগ-অ্যাপের সূচনা
নয়াদিল্লি, ০৩ জুন ২০১৯
নীতি আয়োগের ভাইস চেয়ারম্যান শ্রী রাজীব কুমার শুক্রবার নতুন দিল্লিতে আন্তর্জাতিক যোগ দিবস ২০১৯ উদযাপনের অঙ্গ হিসাবে দু’দিনের যোগ মহোৎসবের সূচনা করেছিলেন। যোগচর্চার উপকারিতা সম্পর্কে সাধারণ মানুষকে আরও সচেতন করে তুলতে আয়ুষ মন্ত্রকের অধীন মোরারজি দেশাই জাতীয় যোগচর্চা প্রতিষ্ঠান এই মহোৎসবের আয়োজন করেছে। এই উপলক্ষে যোগচর্চার সঙ্গে যুক্ত পেশাদার ও ছাত্রছাত্রীদের এক বিরাট জনসভায় শ্রী রাজীব কুমার সোশ্যাল মিডিয়ার মাধ্যমে যোগচর্চাকে আরও জনপ্রিয় করে তোলার ওপর গুরুত্ব দেন। ভারতীয় পরম্পরাগত ও প্রাকৃতিক চিকিৎসা-পদ্ধতির প্রসারে আরও উদ্যোগী হতে শ্রী কুমার ন্যাশনাল কাউন্সিল অফ ইন্টিগ্রেটেড মেডিসিন প্রতিষ্ঠানকে প্রস্তাব দেন। তিনি বলেন, যোগ প্রকৃতিকে সঙ্গে নিয়ে জীবনযাপনের প্রকৃত পন্থা প্রদান করে।
অনুষ্ঠানে আয়ুষ প্রতিমন্ত্রী শ্রী শ্রীপাদ নায়েক সুস্বাস্থ্য ও মানসিক কল্যাণে সর্ববৃহৎ জনআন্দোলন হিসাবে আন্তর্জাতিক যোগ দিবস উদযাপনের ভূমিকার প্রশংসা করেন। তিনি আরও বলেন, পরম্পরাগত চিকিৎসা-পদ্ধতি কেবল ভারতেই নয়, সারা বিশ্বে প্রসার ঘটছে। তাঁর মন্ত্রক কেবল যোগেরই নয়, অন্যান্য পরম্পরাগত চিকিৎসা-পদ্ধতিগুলিরও গবেষণা ও উন্নয়নে অঙ্গীকারবদ্ধ বলে শ্রী নায়েক জানান।
SSS/BD/SB
(Visitor Counter : 98
তথ্যওসম্প্রচারমন্ত্রক
আইএফএফআই-এ সমসাময়িক সেরা চলচ্চিত্র প্রদর্শন
নতুনদিল্লি, ১৭ই নভেম্বর, ২০২১
৫২তম ভারতের আন্তর্জাতিক চলচ্চিত্র উৎসবে সমকালীন বিশ্বের ছয়টি ভালো চলচ্চিত্র প্রদর্শনের ব্যবস্থা করা হয়েছে। এই ছবিগুলি হলঃ-
ফরাসী ভাষায় ফ্রাসোয়া ওজো পরিচালিত “ এভরিথিং ওয়েন্ট ফাইন “, বেনোয়া জ্যাকোয়েত পরিচালিত “সুজানা আন্ডলার”, এবং টোনি গ্যাটলিফ পরিচালিত “টম মেডিনা”।
কোরিয়ান ভাষায় দক্ষিণ কোরিয়ার হং স্যাংসো পরিচালিত “ইন ফ্রন্ট অফ ইয়োর ফেস”।
ইংরেজি ও স্প্যানিশ ভাষার ফিল্ম অ্যাপিচাতপং বীরাসেথাকুল পরিচালিত “মেমোরিয়া”। এই ছবি ফ্রান্স, বৃটেন , কলম্বিয়া, মেক্সিকো ও থাইল্যান্ডের প্রেক্ষাপ্টে তৈরি হয়েছে।
এছাড়াও স্প্যানিশ ভাষায় পেড্রো আল্মোডোভার পরিচালিত “প্যারালাল মাদারস” ছবিটিও আছে ।
CG/CB/NS
(Visitor Counter : 107
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৬ কোটি ৯০ লক্ষ ছাড়িয়েছে
১২-১৪ বছর বয়সীদের ২ কোটি ৫০ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১২ হাজার ৩৪০
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৬৭
জাতীয় স্তরে আরোগ্যের হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.৩৮ শতাংশ
নয়াদিল্লি, ২০ এপ্রিল, ২০২২
ভারতে এ পর্যন্ত ১,৮৬,৯০,৫৬,৬০৭টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ২,৫০,৮৩,৯৪০ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ২ লক্ষ ১১ হাজার জন সতর্কতামূলক ডোজ নিয়েছেন। এই ডোজ ১০ই এপ্রিল থেকে দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৪,৪৮২ জন টিকার প্রথম ডোজ, ১,০০,০৯,৬০৬ জন টিকার দ্বিতীয় ডোজ এবং ৪৬,৩০,৪০৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৪,৫০৯ জন প্রথম ডোজ, ১,৭৫,২৭,৯৯৬ জন দ্বিতীয় ডোজ এবং ৭২,০৩,৫৭৩ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,৫০,৮৩,৯৪০ জন এবং দ্বিতীয় ডোজ পেয়েছে ৮,৬২,৮৪০ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৭৯,৭০,০৬৪ জন এবং দ্বিতীয় ডোজ পেয়েছেন ৪,০৭,৪৫,৮৬১ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৫৩,৪২,৫২৮ জন; দ্বিতীয় ডোজ পেয়েছেন ৪৭,৩৭,৩১,৫৫১ জন এবং সতর্কতামূলক ডোজ পেয়েছেন ৪৬,৯৬০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৮,৬৩,০৭৪ জন; দ্বিতীয় ডোজ পেয়েছেন ১৮,৭০,০৬,৩৮৭ জন এবং সতর্কতামূলক ডোজ পেয়েছেন ১,৬৪,০৪০ জন। যাঁদের বয়স ৬০-এর ওপরে তাঁদের মধ্যে ১২,৬৮,২৩,৫১৭ জন প্রথম ডোজ, ১১,৬৪,৯০,১৯৯ জন দ্বিতীয় ডোজ এবং ১,৩৭,৩৫,০৭৫ জন সতর্কতামূলক ডোজ পেয়েছেন। এ পর্যন্ত দেশে মোট ২,৫৭,৮০,০৫৩টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ২ হাজার ৬৭ জন। বর্তমানে ১২ হাজার ৩৪০ জন চিকিৎসাধীন। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৬ শতাংশ। গত ২৪ ঘণ্টায় ১ হাজার ৫৪৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ১৩ হাজার ২৪৮ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৪ লক্ষ ২১ হাজার ১৮৩টি নমুনা পরীক্ষা করা হয়েছে। এ পর্যন্ত দেশে ৮৩ কোটি ২৯ লক্ষ ২৭ হাজার ৯৩৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৩৮ শতাংশ এবং দৈনিক সংক্রমণের হারও ০.৪৯ শতাংশ।
(CG/CB/SB
স্বরাষ্ট্র মন্ত্রক
কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডির পৌরোহিত্যে ইন্দো-টিবেটান বর্ডার পুলিশের ৫৮তম প্রতিষ্ঠা দিবস উদযাপন
নয়াদিল্লি, ২৪ অক্টোবর, ২০১৯
কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি ইন্দো-টিবেটান বর্ডার পুলিশ -র ৫৮তম প্রতিষ্ঠা দিবস অনুষ্ঠানে পৌরোহিত্য করলেন। অভিবাদন গ্রহণ করলেন কুচকাওয়াজে। আইটিবিপি-র ডিজি শ্রী এস এস দেশওয়ালও অনুষ্ঠানে উপস্থিত ছিলেন।
কুচকাওয়াজে মহিলা, কম্যান্ডো, স্কিইং, মাউন্টেনিয়ারিং এবং প্যারা-ট্রুপার বাহিনী অংশ নেয়। সেইসঙ্গেই ছিল ডগ স্কোয়াড এবং মাউন্টেড কলাম্স। কুচকাওয়াজে বিভিন্ন কলাকৌশল প্রদর্শিত হয়। অস্ত্রশস্ত্র, স্নো-স্কুটার, সব রাস্তায় চলার জন্য গাড়ি, বিভিন্ন ধরনের অত্যাধুনিক এসইউভি, পোল নেট এবং বিভিন্ন ধরনের যোগাযোগ উপকরণ ছিল কুচকাওয়াজে।
প্রতিমন্ত্রী শ্রী জি কিষাণ রেড্ডি তাঁর ভাষণে বর্তমান অভ্যন্তরীণ নিরাপত্তার পরিপ্রেক্ষিতে আইটিবিপি-র বিভিন্ন ভূমিকার কথা উল্লেখ করেন। তিনি বলেন, বিদেশে ভারতীয় দূতাবাস এবং বাণিজ্য দূতাবাস ছাড়াও অমরনাথ, মানস সরোবর যাত্রার পাশাপাশি বাম চরমপন্থী অধ্যুষিত অঞ্চল, প্রাকৃতিক বিপর্যয়ের সময় ত্রাণ ও উদ্ধার কাজে আইটিবিপি-র ভূমিকা আছে। শ্রী রেড্ডি আইটিবিপি-কে প্রথম মহিলা পর্বতারোহী দল গঠনের জন্য অভিনন্দন জানান এবং বলেন, নারীর ক্ষমতায়নের লক্ষ্যে এটি একটি গুরুত্বপূর্ণ পদক্ষেপ।
তিনি পাঞ্জাবে জঙ্গিদের বিরুদ্ধে এবং দেশের অস্থির অঞ্চলগুলিতে লড়াইয়ের জন্য আইটিবিপি-র জওয়ানদের প্রশংসা করেন। তিনি স্থানীয় সাধারণ মানুষের হৃদয় জয় এবং বাম চমমপন্থী অধ্যুষিত অঞ্চলের উন্নয়ন কাজে অংশ নেওয়ার জন্যও প্রশংসা করেন আইটিবিপি-র।
মন্ত্রী আরও বলেন, আইটিবিপি-কে গেরিলা বাহিনী হিসেবে প্রশিক্ষণ দেওয়া হয়েছে এবং তাদের চরম পেশাদারিত্বের জন্য বিদেশে ভারতীয় দূতাবাসগুলির সুরক্ষার জন্য বহাল করা হয়। হিমালয় অঞ্চলে উদ্ধার কাজের জন্য আইটিবিপি দুটি এনডিআরএফ ব্যাটেলিয়নও তৈরি করেছে।
CG/AP/DM
(Visitor Counter : 62
জাহাজচলাচলমন্ত্রক
কলকাতার শ্যামাপ্রসাদ মুখার্জী বন্দরে ৭৩তম সাধারণতন্ত্র দিবস উপলক্ষ্যে কুচকাওয়াজ
কলকাতা, ২৬ই জানুয়ারী, ২০২২
কলকাতার শ্যামাপ্রসাদ মুখার্জী বন্দরের খিদিরপুর ডকে ৭৩তম সাধারণতন্ত্র দিবস উপলক্ষ্যে এক বর্ণাঢ্য অনুষ্ঠানের আয়োজন করা হয়। অনুষ্ঠানে বন্দরের চেয়ারম্যান শ্রী বিনীত কুমার কেন্দ্রীয় শিল্প সুরক্ষা বাহিনীর  ব্যারাকে জাতীয় পতাকা উন্মোচন করেন। সিআইএসএফ –এর সিনিয়র কম্যান্ড্যান্ট শ্রীমতী পিয়ালী শর্মা বাহিনীর সদস্যদের পরিদর্শন করেন। শ্রী কুমার কুচকাওয়াজে অভিবাদন গ্রহণ করেছেন। তিনি জানান, বন্দর এলাকার বিভিন্ন জাহাজের কোটি কোটি টাকার সম্পত্তি সিআইএসএফ –এর জওয়ানরা রক্ষা করেন।
নেতাজী সুভাষ চন্দ্র বসুর ১২৫তম জন্মদিন উপলক্ষ্যে আয়োজিত বর্ষব্যাপী নানা অনুষ্ঠান এবছরের ২৩ তারিখ থেকে শুরু হয়েছে। অন্যদিকে সরকারের সিদ্ধান্ত অনুযায়ী এবছর সাধারণতন্ত্র দিবস উপলক্ষ্যে আয়োজিত অনুষ্ঠানগুলি নেতাজির জন্মদিন থেকে পালন করা শুরু হয়েছে। শ্রী বিনীত কুমার নেতাজী সুভাষ ডকে নেতাজীর প্রতিকৃতিতে মাল্যদান করেন।
শ্রী কুমার জানান, বন্দরে বিভিন্ন উন্নয়নমূলক কাজকর্ম চলছে। সিআইএসএফ –এর জওয়ানদের সক্রিয় সহযোগিতায় এবং বন্দর ব্যবহারকারীদের সাহায্যে কলকাতার শ্যামাপ্রসাদ মুখার্জী বন্দরে ৬ কোটি টনের বেশি মালপত্র ওঠা নামা হয়েছে।
এই উপলক্ষ্যে আয়োজিত অনুষ্ঠানে বন্দর কর্তৃপক্ষ এবং সিআইএসএফ জওয়ানদের মধ্যে যারা উল্লেখযোগ্য ভূমিকা পালন করেছেন, তাদের পুরস্কৃত করা হয়।
CG/CB/SFS
(Visitor Counter : 21
প্রধানমন্ত্রীরদপ্তর
‘সৃজনশীলতায় ঐক্য’ : প্রতিযোগিতায় বিজয়ীদের অভিনন্দন প্রধানমন্ত্রীর
নয়াদিল্লি, ৮ ফেব্রুয়ারি, ২০২৩
স্বাধীনতার অমৃত মহোৎসব উপলক্ষে ২০২১ সালে ‘সৃজনশীলতায় ঐক্য’ প্রতিযোগিতায় বিজয়ীদের অভিনন্দিত করেছেন প্রধানমন্ত্রী শ্রী নরেন্দ্র মোদী।
অমৃত মহোৎসব সম্পর্কে একগুচ্ছ ট্যুইট বার্তার উত্তরে তিনি বলেছেন:
“अद्भुत रचनात्मकता से भरी देशभक्ति की इस भावना ने #UnityInCreativity की एक नई मिसाल पेश की है। जिस प्रकार लाखों देशवासियों ने इसमें बढ़-चढ़कर भागीदारी की, वो हर किसी को प्रेरित करने वाला है। विजेताओं के साथ ही सभी प्रतिभागियों को बहुत-बहुत शुभकामनाएं।”
দেশের নানা প্রান্তের ৫ লক্ষ মানুষ এই প্রতিযোগিতায় বিশেষ উৎসাহের সঙ্গেই অংশগ্রহণ করেন। এঁদের মধ্যে ২৭২ জনকে বিজয়ী বলে ঘোষণা করা হয়। কেন্দ্রীয় সংস্কৃতি মন্ত্রকের পক্ষ থেকে তাঁদের পুরস্কৃতও করা হয়েছে। প্রতিযোগিতার গ্র্যান্ড ফিনালে অনুষ্ঠিত হয় দিল্লির নেহরু পার্কে।
PG/SKD/DM/
(